Palaco Vigo

La palaco Vigo aŭ palaco deu Principi Natoli, en la itala palazzo dei Principi Natoli respektive palazzo dei Principi Natoli, estas palaco baroka en la loĝloko Torre Archirafi de Italio.prezento de la Palazzo Vigo (Palazzo Natoli) en la retejo lavocedellisola.it la 30-an de julio 2016  Torre Archirafi estas malgranda vilaĝo ĉe la orienta marborde de la insulo Sicilio. Ĝi estas parto de la komunumo Riposto en la provinco Katanio. La palaco estis konstruita inter 1720 kaj 1741 nome de la familio Natoli, kiuj ekde 1597 estis la princoj de Sperlinga. La reganto Karlo la 5-a de la reĝlando Sicilio, kiu en 1759 ankaŭ fariĝos reĝo Karlo la 3-a de Hispanio, en 1741 faris la familianon Giovanni Natoli Ruffo la duko de Torre Archirafi. La nova duko en 1741 konstruigis kapelon apud la palaco (kiu en la informkesta bildo videblas maldekstre de la palaco).arkitektaj indikoj pri la palaco kaj kapelo en la retejo prolocoriposto.it, arkivigita je stato de majo 2017 Ĝi konsekriĝis en 1743 kaj ampleksiĝis en 1840. Ĉirkaŭ la jaro 1900 la palaco kaj la ĉirkaŭaj agrikulturaj terenoj apartenis al la familio Vigo di Gallodoro - de tie la dua nomo de la palaco. Hodiaŭ la historia konstruaĵo apartenas al la komunumo Riposto. Post ampleksa restaŭro ĝi remalfermiĝis komence de februaro 2016.raporto pri la reinaŭgusto post ampleksa restaŭro komence de februaro 2016 en informo de la komunumo Riposto  () Nun ĝi uzatas kiel ejo por kulturaj eventoj kaj por konferencoj.ekzemplo por konferenco en la palaco estas premia kunveno de la unio de italaj sportĵurnalistoj la 24-an de aŭgusto 2020, jen informo de la komunumo Riposto ()

Referencoj

 Bibliografio 
 Vito Maria Amico: [https://books.google.de/books?id=y2MPAAAAYAAJ&pg=PA542#v=onepage Dizionario topografico della Sicilia, volumo 2, 1856, paĝo 542], kiu tamen pli temas pri Giovanni Natoli Ruffo kaj la kastelo de Sperlinga

Kategorio:Palacoj en Sicilio
Kategorio:Muzeoj en Sicilio
Kategorio:Konstruaĵoj en provinco Katanio